Държавен вестник, бр. 68, 2015 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  68
територията на някоя от тези страни, нито да е 
нает на работа от тях или да е бил ангажиран 
със случая в каквото и да е друго качество.
3. Ако председателят на анкетната комисия 
не бъде определен в срок до два месеца от 
назначаването на втория експерт, изпълни­
телният секретар на Икономическата комисия 
за Европа определя, при поискване от някоя 
от двете страни, председателя в рамките на 
допълнителен срок от два месеца.
4. Ако някоя от страните по анкетната 
процедура не назначи експерт в срок от един 
месец от получаване на уведомлението от се­
кретариата, другата страна може да информира 
изпълнителния секретар на Икономическата 
комисия за Европа, който определя председателя 
на анкетната комисия в рамките на допълни­
телен срок от два месеца. След назначаването 
председателят на анкетната комисия отправя 
искане до страната, която не е назначила свой 
експерт, да го назначи в срок от един месец. 
Ако последната не изпълни своето задължение 
в указания период, председателят информира 
изпълнителния секретар на Икономическата 
комисия за Европа, който назначава експерта 
в рамките на допълнителен срок от два месеца.
5. Анкетната комисия приема свой проце­
дурен правилник.
6. Анкетната комисия може да предприеме 
всички подходящи мерки за изпълнението на 
функциите си.
7. Страните по анкетната процедура подпо­
магат работата на анкетната комисия и по-спе­
циално, използвайки всички налични средства:
(а) предоставят на анкетната комисия не­
обходимите документи, материална база и 
информация;
(б) дават възможност на анкетната комисия 
да призовава, когато е необходимо, свидетели 
или експерти и да получава доказателства от тях.
8. Страните и експертите защитават конфи­
денциалността на всяка поверителна инфор­
мация, получена в процеса на работата им в 
анкетната комисия.
9. Ако някоя от страните по анкетната 
процедура не се яви пред анкетната комисия 
или не успее да представи своя случай, другата 
страна може да поиска от анкетната комисия 
да продължи процедурните си действия и да 
приключи работата си. Отсъствието на стра­
на или непредставянето на случая не създава 
пречка за продължаването или приключването 
на работата на анкетната комисия.
10. Освен ако анкетната комисия не реши 
друго поради специфичните обстоятелства на 
конкретния случай, разходите на анкетната 
комисия, включително възнаграждението на 
нейните членове, се поемат поравно от страните 
по анкетната процедура. Анкетната комисия 
води отчет на всички свои разходи и след това 
представя окончателен доклад за тях на страните.
11. Всяка страна, която проявява интерес 
към фактическия характер на предмета на 
анкетната процедура и която може да бъде 
засегната от становище по случая, може да се 
намеси в процедурните действия със съгласието 
на анкетната комисия.
12. Решенията на анкетната комисия по 
въпросите, свързани с процедурата, се вземат 
с мнозинство от гласовете на членовете є. 
Окончателното становище на анкетната коми­
сия отразява становището на мнозинството от 
членовете є и включва всеки глас „против“.
13. Анкетната комисия представя оконча­
телното си становище в срок до два месеца от 
датата, на която е съставена комисията, освен 
ако не намери за необходимо да удължи този 
срок за период, който не може да бъде по-дълъг 
от два месеца.
14. Окончателното становище на анкетната 
комисия се основава на признати научни прин­
ципи. Окончателното становище се предоставя 
от анкетната комисия на страните по анкетната 
процедура и на секретариата.
ПРИЛОЖЕНИЕ III
ПРОЦЕДУРИ СЪГЛАСНО ЧЛЕН 4
1. Всяка страна по произход може да поиска 
консултации с друга страна в съответствие с 
параграфи от 2 до 5 от това приложение с цел 
да се определи дали тази страна е засегната 
страна.
2. По отношение на предложена или същест­
вуваща дейност с опасни вещества страната 
по произход, с цел да гарантира адекватни и 
ефективни консултации, осигурява уведомяване 
на съответните нива на всяка страна, която 
счита за засегната страна, възможно най-рано 
и не по-късно от момента на уведомяване на 
собствената є общественост относно такава 
предложена или съществуваща дейност. По 
отношение на съществуващи дейности уведо­
мяването става не по-късно от две години след 
влизането в сила на тази конвенция за страната 
по произход.
3. Уведомяването трябва да съдържа, inter alia:
(а) информация относно дейностите с опасни 
вещества, включително всяка налична инфор­
мация или доклад, като например информация, 
подготвена в съответствие с член 6, относно 
възможните трансгранични въздействия в слу­
чай на промишлена авария;
(б) указване на разумен период от време, в 
който се изисква реакция съгласно параграф 4 
от това приложение, като се взема предвид 
естеството на дейността, и може да включва ин­
формацията по параграф 6 от това приложение.
4. Уведомените страни отговарят на стра­
ната по произход в срока, определен в уведом­
лението, като потвърждават получаването на 
уведомлението и посочват намерението си за 
участие в консултации.
5. Ако уведомената страна посочи, че няма 
намерение да се включи в консултации или 
не отговори в определения срок, разпоредбите 
на следващите параграфи от приложението 
не се прилагат. В този случай не се нарушава 
правото на страната по произход да реши дали 
да извърши оценка и анализ въз основа на 
националното си законодателство.